**Vyhlasovateľ výzvy**

**Úrad práce, sociálnych vecí a rodiny Rimavská Sobota,**

**Čerenčianska 18, Rimavská Sobota**

**Výzva č. 1/2020**

Výzva na podávanie projektov na zabezpečenie vykonávania opatrení sociálnoprávnej ochrany detí a sociálnej kurately v súlade s § 73 ods. 2 písm. e) bodu 15 zákona NR SR č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení platných zmien a predpisov:

**Výchovné skupinové programy alebo sociálne skupinové programy vykonávané ambulantnou formou, celodennou formou alebo pobytovou formou s možnosťou účasti rodičov alebo osoby, ktorá sa stará o dieťa**

**I. Vymedzenie výzvy v rámci priority**

Priorita sa realizuje podľa § 17 ods. 4 zákona NR SR č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení platných zmien a predpisov**.**

Priorita je zverejnená na webovej stránke [www.upsvr.gov.sk/rs](http://www.upsvr.gov.sk/rs)

**II. Predmetom výzvy** je program zameraný na výkon opatrení sociálnoprávnej ochrany detí a sociálnej kurately pre deti, u ktorých je súčasťou plánovania sociálnej práce s dieťaťom a jeho rodinou poskytovanie pomoci a sociálneho poradenstva deťom a mladistvým, ktorí sú evidovaní v registri sociálnej kurately z dôvodu páchania trestnej činnosti, zanedbávania povinnej školskej dochádzky, nerešpektovania autorít, porušovania všeobecných noriem správania, experimentovania s návykovými látkami, problémových vzťahov s rodičmi a rovesníkmi a pod. Účelom týchto programov je najmä odborné pôsobenie na odstránenie alebo zmiernenie problémov v správaní dieťaťa alebo jeho porúch správania, na rozvoj sociálnych zručností, na získanie potrebných spoločenských návykov, hygienických návykov, na zabezpečenie vhodného využitia voľného času dieťaťa a predchádzania užívania drog, vykonávaný priamo v prirodzenom alebo náhradnom rodinnom prostredí maloletých detí a otvorenom prostredí uskutočňovaný metódami a technikami sociálnej práce (individuálnej, skupinovej), pedagogiky, vrátane terapeutických a psychodiagnostických metód a iných metód, techník a postupov zodpovedajúcich aktuálnym poznatkom spoločenských vied, za predpokladu permanentnej, cyklickej a intenzívnej osobnej, písomnej, e-mailovej a telefonickej komunikácie medzi akreditovaným subjektom a Úradom práce, sociálnych vecí a rodiny Rimavská Sobota.

**Cieľová skupina**

**10 rodín, cca 15 maloletých detí alebo mladistvých**, ktorí sú evidovaní v registri sociálnej kurately (páchanie trestnej činnosti, zanedbávanie povinnej školskej dochádzky, nerešpektovanie autorít, porušovanie všeobecných noriem správania, deti s problémovými vzťahmi s rodičmi a rovesníkmi a pod.) s možnosťou účasti rodičov alebo osoby, ktorá sa stará o dieťa (cca 15 plnoletých fyzických osôb).

**III. Časový rozsah výkonu opatrení**

marec 2020 – november 2020

**IV. Oprávnení žiadatelia**

Fyzické osoby alebo právnické osoby, ktoré vykonávajú činnosti v zmysle zákona NR SR č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení platných zmien a predpisov a ktorým bola udelená akreditácia Ministerstva práce, sociálnych vecí a rodiny SR na vybrané činnosti sociálnoprávnej ochrany detí a sociálnej kurately

**Základné kritéria oprávnenosti:**

* udelenie akreditácie zodpovedajúcej predmetu výzvy s požadovaným miestom výkonu, preukázané právoplatným rozhodnutím ( kópia je postačujúca),
* čestné vyhlásenie, že voči subjektu nie je začaté konanie o zrušení akreditácie,
* čestné vyhlásenie o plnení platieb príspevkov poistenia a daňových odvodov,
* čestné vyhlásenie o plnení/splnení zmluvných záväzkov vyplývajúcich z iných zmlúv financovaných vyhlasovateľom, či iných zmlúv financovaných z verejných zdrojov alebo štrukturálnych fondov,
* z okruhu posudzovaných projektov bude vylúčený projekt, ktorého predkladateľ neuviedol pravdivé údaje uvádzané v projekte, snažil sa získať dôverné údaje z procesu výberu projektov, resp. sa snaží výber ovplyvniť vo svoj prospech

**V. Financovanie projektu**

Celková suma určená na výzvu je 17 043,00 Eur

Spôsob poskytnutia finančných prostriedkov bude bližšie uvedený v zmluve.

V prípade nevyčerpania finančných prostriedkov alokovaných na výzvu budú finančné prostriedky alokované.

**VI. Hodnotiace kritériá**

Obsahové zameranie projektu, súlad s  prioritou, cieľom a cieľovou skupinou.

Splnenie podmienky udelenia akreditácie.

Vhodnosť, adekvátnosť techník a postupov.

Výška, účel a časové použitie finančného príspevku.

**VII. Dátum vyhlásenia výzvy a uzávierky prijímania projektov**

Výzva vyhlásená dňa 13.02.2020

Posledným dňom na predkladanie projektov je 10. pracovný deň po zverejnení výzvy na webovej stránke vyhlasovateľa t. j. **27.02.2020**

Rozhodujúci je dátum podania zásielky na pošte, projekty podané po termíne nebudú zaradené do výberu.

**VIII. Pokyny a ďalšie informácie k výzve**

Dodatočné doplnenie projektov nie je možné. V prípade nekompletnosti, budú projekty automaticky vyradené.

Pre výber projektu má vyhlasovateľ vypracovaný spôsob výberu projektu

(interný predpis) - výberová komisia (štatút, rokovací poriadok, menovanie členov).

Podpísané projekty vrátane príloh v písomnej podobe, v ľubovoľnej väzbe zasielať v zalepenej obálke **s označením Výzva č.1/2020 Neotvárať!** na adresu:

Mgr. Martin Kuruc

Úrad práce sociálnych vecí a rodiny Rimavská Sobota

OSVaR, OSPODaSK

Čerenčianska 18

979 01 Rimavská Sobota

Kontakt pre bližšie informácie : martin.kuruc@upsvr.gov.sk,

 047/2449 600